104 SCHILBERSZKY K. 



Parthenokarpia valódi értelmében tisztán vegetatív 

 termésképződésnek felel meg, azaz amikor pollenhatás kizárásával 

 létesülnek normális termések ; tágabb értelemben ide sorolhatók 

 azok az esetek is, amikor a magabeporzás hatástalansága foly- 

 tán a magképződés ugyan teljesen elmarad, de a termésalakulás 

 mégis létrejön. 



Sok növény különféle okokból, kiváltképpen az eredeti hazá- 

 jától eltérő tenyészeti és klimatikai ^ viszonyok között vagy 

 egyáltalában nem fejleszt terméseket, vagy pedig a keletkezett 

 termésekben nincsenek magvak ^ ; ilyenek pl. a banán (M u s a) 

 és a kenyérfa (Arto carpus). Sok régi és újabb, ismételt 

 megfigyelés révén tudjuk azt is, hogy pl. a datolyapálma (Phoe- 

 nix dactylifera), az ananász (Ananassa sativa), a gránát- 

 almafa (Punica granatum), a sóskacserje (Berberis vul- 

 gáris) és a fügefa (Ficus carica) bizonyos fajtái szintén 

 magvatlan gyümölcsöket szolgáltatnak. Tudomásom szerint a 

 legrégibb irodalmi adat a magvatlan gyümölcsökről G. Gessner-től 

 származik, a XVI. század első feléből, aki Zürich közelében fe- 

 dezett fel egy magvatlan almát. Ezt az almát „fügealma" (Feigen- 

 apfel) névvel jelölték és virágainak a szíromtalansága miatt 

 Pirus apetala Münchh. botanikai elnevezést kapott. 

 E fának a virágaiban a porzók is egészen hiányzottak, az almái 

 pedig aprók és nagyon édes ízűek voltak, melyekben még a 

 magházak se voltak kifejlődve. 



Ha a különböző körülményeket mérlegeljük, amelyek a 

 magvatlanságot előidézhetik, akkor a magkezdemények morfoló- 

 giai állapotát is figyelemre kell méltatni, különösen az egyes 

 rendellenes képződéseknek a hatása következtében, mivel a tera- 

 tológiai esetek olykor ezekre is kiterjednek. 



Szabályellenes morfológiai alakulatok a magkezdeményeken 

 alkalmilag a Kankalin félék (Primulaceae) családjában 

 fordulnak elő, amint ezt M o r r e n és U n g e r pl. a Primula 

 c h i n e n s i s-ről ismertették. Bizonyos teratológiai esetekben 

 semmi nyomát se találhatni a magkezdeményeknek; ilyen példák 

 le vannak írva a következő növényeken : 



Cortusa Matthioli (M o q u i n), Anagallis arvensis (M a r- 

 c h a n d), Lonicera Periclymenum (M a s t e r s), Symphytum offi- 

 cináié (Tassi), Sinapis arvensis (Masters, Griff ith), Bras- 

 sica oleracea (Masters), Trifolium repens (C a s p a r y), Trium- 

 fetta (M a s t e r s), Drosera intermedia (P l a n c h o n), Delphinium 

 elatum (B r o n g n i a r t), Aquilegia Skinneri (C 1 o s), Corchorus 

 tridens (Masters), Matricaria inodora (Masters), Alliaria 

 officinalis (W y d 1 e r), Nigella damascena (S c h i m p e r), Gaillardia 

 (Masters), Tropaeolum maius (Van T i e g h e m). 



^ A magvatlan Korinthus-szölö vesszöszaporitással bizonyos vidékeken 



magvas bogyókat terem (P. S o r a u e r : Handb. d. Pflanzkr. III. Aufl. I. 356.). 



' M. Masters— U. Dammer: Pflanzenteratologie. Leipzig (1886) 301. 



